b"\n_START_ARTICLE_\nGensko prepisovanje\n_START_PARAGRAPH_\nGensko prepisovanje ali transkripcija je proces pretvorbe informacije iz molekule DNK v molekulo RNK, pri \xc4\x8demer imajo pomembno vlogo transkripcijski faktorji. Vse faze sinteze RNK lahko variirajo._NEWLINE_Na osnovi komplementarnosti baznih parov nastane najprej molekula hnRNK (heterogena jedrna RNK), po izrezovanju intronov pa nastane sporo\xc4\x8dilna molekula, imenovana mRNK, ki nosi potrebno informacijo o strukturi beljakovine, za sintezo katere nosijo informacijo. Glavni encim, odgovoren za sintezo RNK, je RNK-polimeraza, ki katalizira polimerizacijo ribonukleozida 5'-trifosfata (NTPs), tako kot narekuje DNK zaporedje. RNK veriga vedno nastaja v smeri od 5' proti 3' koncu. Na primer RNK-polimeraza v E. coli je kompleksen encim, sestavljen iz ve\xc4\x8d podenot."